Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3586

k) ezen elemek közül egynek vagy többnek az érvényességi időszak alatt várható lényeges változásai. A TAF-nak választható elemeket a regionális léginavigációs egyezménnyel összhangban kell tartalmazni Megjegyzés. – A TAF-ban szereplő látás az előrejelzési domináns látásra vonatkozik. 6.2.4 A repülőtéri előrejelzéseket készítő meteorológiai irodáknak az előrejelzéseket folyamatosan ellenőrizniük kell, és ha szükséges, azonnal módosításokat kell kiadni. Az előrejelzési közlemények hosszát és az előrejelzésekben megjelölt változások számát minimálisra kell korlátozni. Megjegyzés. – A TAF folyamatos ellenőrzés alatt tartásának módszerére vonatkozó útmutatás a Repülésmeteorológiai eljárások kézikönyve (DOC 8896) (Manual of Aeronautical Meteorological Practice) 6.2.5 Azt a TAF-t, amely nem tartható folytonos ellenőrzés alatt, törölni kell. 6.2.6 Ajánlás.– Egy rendszeres TAF érvényességi időszaka nem lehet kevesebb, mint 6 óra, és nem lehet több mint 30 óra; az érvényességi időszakot a regionális léginavigációs egyezményben kell meghatározni. 12 óránál rövidebb időszakra érvényes rendszeres TAF-ot minden 3 órában ki kell adni, és azokat, amelyek 12-30 óráig érvényesek, minden 6 órában kell kiadni. 6.2.7 TAF kiadása esetén a meteorológiai irodáknak biztosítaniuk kell, hogy egy repülőtéren egyidőben csak egy TAF legyen érvényben. 6.3 Leszállási előrejelzések 6.3.1 Leszállási előrejelzést a regionális léginavigációs egyezmény szerint illetékes meteorológiai hatóság által kijelölt meteorológiai irodának kell készítenie; az ilyen előrejelzéseknek ki kell elégíteniük a helyi felhasználók és a repülőtértől körülbelül egy órás repülési időre lévő légijárművek igényeit. 6.3.2 A leszállási előrejelzéseket trend típusú előrejelzés formájában kell elkészíteni. 6.3.3 Egy trend előrejelzés a repülőtéri időjárási viszonyokban várható jelentős változások tömör ismertetéséből áll, amelyet egy helyi rendszeres, vagy helyi különleges jelentéshez, vagy egy METAR-hoz, vagy SPECI-hez csatolnak. A trend előrejelzés érvényessége 2 óra annak a jelentésnek az időpontjától számítva, amely a leszállási előrejelzés részét képezi. 6.4 Előrejelzések felszálláshoz 6.4.1 Felszállási előrejelzést az illetékes meteorológiai hatóság által kijelölt meteorológiai irodának kell készítenie. 6.4.2 Ajánlás. – A felszállási előrejelzésnek egy meghatározott időszakra kell vonatkoznia, és információkat kell tartalmaznia a futópálya rendszer felett várható viszonyokról, a talajszél irányáról és sebességéről, valamint annak bármilyen megváltozásáról, hőmérsékletről, a nyomásról (QNH), valamint helyi megállapodás szerinti, bármely más elemről. 6.4.3 Ajánlás. – A felszállási előrejelzést az üzemeltetők és a hajózószemélyzet tagjainak kérésére, 3 órával az indulás várható időpontja előtt rendelkezésükre kell bocsátani. 6.4.4 Ajánlás. – A felszálláshoz előrejelzéseket készítő meteorológiai irodáknak az előrejelzéseket állandóan felül kell vizsgálniuk, és ha szükséges, azonnal módosításokat kell kiadni. 6.5 Körzeti előrejelzések kismagasságú repülések részére 6.5.1 Ha a 100-as repülési magasságszint alatt (maximálisan 150-es repülési magasságszintig hegyes területen, vagy ennél nagyobb magasságig, ha szükséges) üzemelő forgalom sűrűsége szükségessé teszi az ilyen repülések számára területi előrejelzések rendszeres kiadását és elosztását, akkor az ilyen előrejelzések kiadásának gyakoriságát, formáját és érvényességének rögzített időtartamát vagy időszakát, és ezek módosítási kritériumait a meteorológiai hatóságnak a felhasználókkal folytatott konzultáció alapján kell meghatároznia. 6.5.2 Amikor a 100-as repülési magasságszint alatt üzemelő járatok sűrűsége megkívánja AIRMET információk kiadását a 7.2.1 ponttal összhangban, az ilyen repüléseknek szóló területi előrejelzéseket az illetékes meteorológiai hatóságok közötti megállapodás szerinti formátumban kell elkészíteni. Ha rövidített köznyelvet használnak, az előrejelzést GAMET területi előrejelzésként kell elkészíteni, jóváhagyott ICAO rövidítéseket és számszerű értékeket alkalmazva; amikor térkép formátumot használnak, az előrejelzést a magassági szélre és magaslégköri hőmérsékletre és a SIGWX jelenségekre vonatkozó előrejelzések kombinációjaként kell elkészíteni. A területi előrejelzéseket úgy kell kiadni, hogy lefedjék a talajszint és a 100-as repülési magasságszint (vagy hegyes területen 150-es repülési magasságszint, vagy ha szükséges, magasabb szint) közötti réteget, és tartalmaznia kell a kismagasságú repülésekre veszélyes útvonali időjárás-jelenségekről szóló információkat az AIRMET információ kiadásának alátámasztására, és a kismagasságú repülések számára szükséges további információkat. 6.5.3 Kismagasságú repülések részére szóló területi előrejelzéseket, amelyeket az AIRMET információk kiadásának elősegítésére a meteorológiai irodák egymás között cserélnek, minden 6 órában ki kell adni egy 6 órás érvényességi időtartamra, és az illetékes meteorológiai irodák részére nem később, mint érvényességi időszakának kezdete előtt egy órával, továbbítani kell.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes